Kris Nordfraschlönj
E Kris Nordfraschlönj (aw Tjüsch: Nordfriesland, aw Plååttjüsch: Noordfreesland, aw Dånsch: Nordfrisland) as di noordelkst lönjkris önj Tjüschlönj än eefter e grutelse di treed önj Slaswik-Holstiinj. Önjt norden läit et Dånsch, önjt ååsten e Kris Slaswik-Flansborj, önjt sööden e Kris Dithmjarsche än önjt weesten e Weestsiie. Et heet 165.951 manschne (2019). E hoodstää foon e kris as Hüsem.

Geografii
 Struume: Ääder, Arlau, Ååstenou, Såhulm Ou, Treene.

Indiiling foon Ferwålting
E Kris Nordfraschlönj heet trii åmtsfrie stääse, tou åmtsfri gemiine än oocht åmte.

E kris heet 131 gemiine. Kiik: List foon Gemiine önj e Kris Nordfraschlönj.

Manschne
 1970: 156.400 (wüfe: 81.300, karmene: 75.100)
 1980: 161.800 (wüfe: 82.700, karmene: 79.100)
 1990: 152.600 (wüfe: 78.800, karmene: 74.600)
 2000: 164.300 (wüfe: 83.700, karmene: 80.600)

Histoori
E kris wörd di 26ste önj e Gjarsmoune 1970 grünläid, eefter da üülje krise Kris Ääderstää, Kris Hüsem, et mååst foon di üülje Kris Söödtuner (suner 6 gemiine) än trii gemiine foon di üülje Kris Slaswik tuhuupeläid wörden.

Politiik
E krisdäi heet 56 sate.  Jü leetst wool tu e krisdäi wus di 6ste önj e Krölemoune, 2018.

E riseltoote foon e kriswoole önj e iirnge 2018 än 2013:

 

E hood foon e krisdäi as e krispräsident/in. E krispräsident sunt 2020 as Manfred Uekermann.

Wirtschap
Tååle foon manschne, deer 2019 än 2020 önj e kris suner årbe san:

Sünhäid
Et Kliinikum Nordfraschlönj heet trii kliinike önj Naibel, Hüsem än E Wiik än en Regionaal Sünhäidssäntrum önj Taning.

Ferwising eeder büte

Kwäle

Kris önj Slaswik-Holstiinj